התחנה ממוקמת בחלק התת-קרקעי של ליבת מוסקבה סיטי שבמוסקבה סיטי, ברובע פרסננסקי.
תחנת מז'דונארודנאיה נפתחה ב־30 באוגוסט 2006, והיא חלק ממחלף הכולל את מתחמי התחבורה הבאים: תחנת "דלובוי צנטר" של הטבעת המרכזית של מוסקבה, פלטפורמת "טסטובסקאיה" בכיוון בלרוסקויה של הרכבת, ובלורוסקו-סביולובסקי דיאמטר .
בתרגום מרוסית פירוש שם התחנה הוא "בינלאומית", ובנוסף גם נקראת כך, וזאת בהקשר למרכז העסקים המוסקבאי הבינלאומי "מוסקבה סיטי".
שמואל פישר (משורר)
שמואל פישר (בהונגרית: Fischer Sámuel; זאדורפלווה, 1846 - מישקולץ, יולי 1917) היה מורה ומשורר יהודי-הונגרי, עיתונאי ומתרגם.
ביוגרפיה.
שמואל פישר כתב את עבודותיו בעברית. לאחר שסיים את הכשרתו כמורה וקיבל תעודת הוראה, הוא היה מורה בבית הספר היהודי של קהילת מישקולץ במשך כמה עשורים. כחוקר יהדות מצוין ודובר עברית על בוריה, הוא היה עמית קבוע של העיתוןהצפירה בוורשה, (שהיה אחד העיתונים העבריים החשובים והפופולריים שיצאו לאור בתחום המושב, ונקרא בעולם היהודי כולו, החל מהמחצית השנייה של המאה ה-19 ועד תחילת המאה ה-20). בו פישר פרסם מאמרים ושירים רבים. עבודותיו: האמת (אגדות); מבחר שירים הונגריים (שירים של משוררים הונגרים, שנדור פטפי, יאנוש אראן ועוד בתרגום לעברית) ו"מידות ישראל" שבחוברתו זו המיר את המידה הפסוקה (הקצב והחריזה) העברי העתיק לזו ההונגרית.
רכס ויסקונסין
רכס ויסקונסין (באנגלית: Wisconsin Range) הוא רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.
הרכס מורכב ממישור ויסקונסין ומספר קרחונים, רכסי הרים ופסגות.
ברכס גובלים קרחון רידי, נחל קרח שימיזו, נחל קרח הורליק ורמת הקרח הפנימית.
היסטוריה.
גילוי ומיפוי הרכס.
הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964.
מקור השם.
שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שם אוניברסיטת ויסקונסין – מדיסון, ששלחה חוקרים רבים לאנטארקטיקה; האוניברסיטה ממוקמת בעיר מדיסון, במדינת ויסקונסין שבארצות הברית.
לקריאה נוספת.
• Minshew VH, Stratigraphy of the wisconsin range, horlick mountains, antarctica, Science. 1966 Apr 29;152(3722):637-8. doi: 10.1126/science.152.3722.637. PMID: 17779498
• G. FAURE; K. S. TAYLOR; J. H. MERCER, Rb-Sr provenance dates of feldspar in glacial deposits of the Wisconsin Range, Transantarctic Mountains, GSA Bulletin (1983) 94 (11): 1275–1280. https://doi.org/10.1130/0016-7606(1983)94&lt;1275:RPDOFI&gt;2.0.CO;2
• Isbell, John &amp; Koch, Zelenda &amp; Szablewski, Gina &amp; Lenaker, Paul. (2008), Permian glacigenic deposits in the Transantarctic Mountains, Antarctica, Special Paper of the Geological Society of America. 441. 59-70. 10.1130/2008.2441(04)
• John G Murtaugh (1969), Geology of the Wisconsin Range batholith, Transantarctic Mountains, New Zealand Journal of Geology and Geophysics, 12:2-3, 526-550, DOI: 10.1080/00288306.1969.10420297
• Velon Haywood Minshew, Jr. (1967), GEOLOGY OF THE SCOTT GLACIER AND WISCONSIN RANGE AREAS, CENTRAL TRANSANTARCTIC MOUNTAINS, ANTARCTICA, The Ohio State University
מרצדס-בנץ EQV
מרצדס-בנץ EQV (באנגלית: Mercedes-Benz EQV) היא מכונית חשמלית במרכב מיניוואן בעלת שמונה או שבעה מקומות, שמיוצרת על ידי מרצדס-בנץ משנת 2019. היא הוצגה בתערוכת הרכב של פרנקפורט בספטמבר 2019. בתערוכת הרכב הבינלאומית של ז'נבה במרץ 2019 הציגה את דגם הקונספט המקדים.
ה-EQV היא השנייה במשפחת מרצדס-בנץ EQ.
עיצוב.
העיצוב החיצוני למעט הפגושים נשאר זהה למרצדס -בנץ V-קלאס, בפנים מכונית מרצדס עיצבה אותה בעיצוב של דגמי ה-EQ, אך הפעם במקום מסך מגע המחבר את המולטימדיה והלוח מחוונים תחת מסגרת אחת, לוח המחוונים הפעם אינו דיגיטלי וישנו רק מסך מגע אחד בקוטר 10 אינץ'.
מפרט טכני.
מרצדס משווקת את ה-EQV עם מערכת הנעה אחת.
מי מרום
מי מֵרום היא סדרת ספרים הגותית העוסקת בענייני גאולה, ציונות, תנ"ך, ארץ ישראל, עם ישראל, מועדים ונושאים אמוניים נוספים, מכתב ידו של הרב יעקב משה חרל"פ. חלק מתכני הכתבים נמסרו על ידו כשיעורים ודרשות. נכון לשנת ה'תשפ"א ראו אור בסדרה עשרים כרכים, על ידי הוצאת הספרים של ישיבת בית זבול.
רקע.
בשנותיו המוקדמות פרסם הרב חרל"פ חוברות וספרים קטנים מדברי תורתו והגותו, על מהות התקופה וענייני השעה, על פי דרכו של רבו הרב אברהם יצחק הכהן קוק.
בין כתבים אלו ניתן למנות את הד החיים הישראליים וטובים מאורות. מלבדם, כתב במשך חייו עשרות ספרים בכתב יד, שלא הדפיס ולא הוציא לאור בעצמו: חידושי תורה קלאסיים, פנקסים אישיים עם הגיונות ורעיונות מחשבתיים, ורשימות שכתב כהכנה לשיעורים ודרשות - אותם נשא בתפקידיו כראש הישיבות מרכז הרב ובית זבול, כרב השכונות שערי חסד ורחביה, ובפני מקורביו.
בשנת ה'תש"ה הקים הרב חרל"פ את ישיבת בית זבול, ובמסגרתה הוקם מכון הוצאת ספרים. בהמשך החל המכון להוציא באופן מסודר את כתביו ושיעוריו של הרב חרל"פ. בין כתבים אלו בולטת סדרת מי מרום, המנציחה את שמה של אמו של הרב חרל"פ - מרים.
סגנון הסדרה מתאפיין בנוכחות משמעותית של רגשות עמוקים, בדומה לאופי הדרשות שנשא הרב חרל"פ. הספרים מכילים רעיונות אמוניים ומחשבתיים הסובבים את דברי חז"ל וספרי ההגות היהודיים, וכן דברי קבלה. בספרים ניכר חותם תורתו של רבו הראי"ה קוק, בייחוד בחלקים העוסקים בענייני ארץ ישראל וגאולה.
המכינה לעולים - בית הספר לתלמידים מחו&quot;ל, האוניברסיטה העברית בירושלים
מרצדס-בנץ EQ
מרצדס-בנץ EQ (באנגלית: Mercedes-Benz EQ) היא משפחת המכוניות החשמליות מתוצרת חברת מרצדס-בנץ. המשפחה הושקה בתערוכת הרכב של פריז בספטמבר 2016, עם הצגת הקונספט מרצדס-בנץ ג'נריישן EQ.
הסמליל של המשפחה החל כ-eQ אך בעקבות תביעה של צ'רי במרץ 2017 שלטענתה מרצדס העתיקה את הסימן מהצ'רי QQ3 החשמלי, שינתה מרצדס את הסמליל ל-EQ.
שרה גורי-רוזנבליט
שרה גורי-רוזנבליט (נולדה ב־1950) היא פרופסור מן המניין במחלקה לחינוך ולפסיכולוגיה באוניברסיטה הפתוחה. תחומי המחקר שלה מתמקדים במחקר השוואתי של מערכות השכלה גבוהה, בהטמעת טכנולוגיות דיגיטליות במערכות השכלה גבוהה ובהוראה מרחוק.
ביוגרפיה.
שרה גורי-רוזנבליט נולדה בווילנה שבליטא לרבקה (לבית גרמן) וליודל גרבז'בסקי. היא עלתה עם הוריה ואחותה בשנת 1958 לישראל (דרך פולין) לנצרת עלית, שהייתה בשלבים הראשונים של הקמתה. הוריה איבדו את מרבית משפחתם בשואה, כולל בני זוג ובנות. אמה הייתה פרטיזנית ביערות שליד קובנה, ואביה נלחם בסטלינגרד שם גם נפצע. הם נפגשו לאחר המלחמה ונישאו. אביה נפטר כאשר הייתה בת 11. בשנת 1965 עברה עם אימה לרמת גן וסיימה את תיכון "דביר". בצבא שירתה בחיל האוויר כקצינת ח"ן, חינוך וסעד.
היא סיימה תואר ראשון בהיסטוריה ובפילוסופיה (1973) ותואר שני בחינוך (1976) באוניברסיטת תל אביב בין השנים 1973–1979 שימשה כמורה להיסטוריה בתיכון אהל שם ברמת גן.
גורי-רוזנבליט החלה את עבודתה באוניברסיטה הפתוחה באוקטובר 1976, כאשר האוניברסיטה הפתוחה פתחה את שעריה למחזור הלומדים הראשון. היא ריכזה את הפיתוח ואת ההוראה של הקורס הראשון בחינוך באוניברסיטה הפתוחה. בשנת 1979 נסעה ללימודי דוקטורט בחינוך באוניברסיטת סטנפורד שבקליפורניה. עם סיום לימודי הדוקטורט בשנת 1984 היא שבה לאוניברסיטה הפתוחה והצטרפה לסגל הבכיר. בשנת 1989 קודמה לדרגת מרצה בכיר, בשנת 1997 לדרגת פרופסור חבר ובשנת 2005, לדרגת פרופסור מן המניין.
במהלך שנות עבודתה באוניברסיטה הפתוחה כיהנה גורי-רוזנבליט כראש המחלקה לחינוך ולפסיכולוגיה (1997–2001), כדיקן פיתוח וטכנולוגיות למידה (2012–2017) וכמשנה לנשיא/ה לעניינים אקדמיים (2017–2019). היא עמדה בראש הצוותים שעיצבו את התואר הראשון בחינוך (בתחום של שיטות הוראה ותוכניות לימודים) והתואר השני בחינוך (בתחום של טכנולוגיות ומערכות למידה, ועמדה בראש תוכנית זו בין 2003–2012). בשנת 2018 יזמה הגשת בקשה להענקת דוקטורט ראשון באוניברסיטה הפתוחה בתחום של טכנולוגיות במערכות למידה. בשנת 2022 קיבלה האוניברסיטה הפתוחה אישור של המועצה להשכלה גבוהה והוועדה לתכנון ולתקצוב להעניק דוקטורט בתחום הנדון.
גורי-רוזנבליט לימדה כמרצה מהחוץ בחוג לסיעוד בפקולטה לרפואה שבאוניברסיטת תל אביב בין השנים 1984–2013. היא הייתה עמיתת מחקר בשלושה שבתונים באוניברסיטת ברקלי (1992, 1994, 2002), ב – University of Maryland University College (2005, 2006), במרכז לחקר חינוך גבוה בפראג (2003) וב – Universidad Oberta de Catalunya (2010, 2012).